In Kate Middleton se handsak | SARIE
In Kate Middleton se handsak	deur Monica Pienaar and SARIE.com-span
Saterdag skop die hertog en hertogin van Cambridge, prins William en Kate Middleton, se koninklike toer in Kanada af. En hul twee kinders, prins George en prinses Charlotte, gaan saam – dis kleine Charlotte se eerste amptelike toer. Teen dié tyd moet hulle al yslik groot wees!
Gesonde velVolgens die Amerikaanse tydskrif Town & Country gebruik Kate blykbaar al jare die Switserse velsorgreeks Karin Herzog vir haar velsorgroetine. Haar gunsteling-produk is glo die Vita-A-Kombi 1 Anti-Age Day & Night Face Cream (R874, by uitsoeksalonne). Dit bevat vitamien A en 1% aktiewe suurstof wat die vervaardiging van kollageen stimuleer, help om die voorkoms van fyn lyntjies en plooie te verminder en sorg vir ’n stralende gelaat. Gesonde velVoor haar troudag het Kate by die bekende Britse skoonheidsterapeut Deborah Mitchell aangeklop vir haar gewilde Bee Sting Facial, berig die koninklike verslaggewer Katie Nicholl in Vanity Fair. Die behandeling bevat onder meer 'n bestanddeel wat van byegif gemaak word en help om die vel te verferm en op te plomp. Sedertdien gaan Kate gereeld vir die behandeling voordat sy groot geleenthede bywoon. Sy gebruik ook die Deborah Mitchell Black Bee Venom Mask tuis. Natuurlike naelsKate hou van ’n natuurlike en subtiele voorkoms vir haar naels. Volgens Marina Sandoval, Kate se manikuris die afgelope vyf jaar, verkies sy ’n klassieke Franse manikuur met haar naels kort en vierkantig gevorm, berig die Britse koerant Daily Mail. Op die hertogin se troudag met prins William het Marina Essie Nail Polish in Allure (R125) vir Kate se naels gekies. Dié skakering komplementeer die hertogin se gelaatskleur perfek, het Marina aan Daily Mail gesê.Welige wenkbroue en rosige gloedVolgens koninklike verslaggewer Katie Nicholl is Kate veral ’n aanhanger van die Bobbi Brown-grimeerreeks. Sy gebruik die Bobbi Brown Brow Pencil in Mahogany (R290) om haar wenkbroue in te vul. Die Bobbi Brown Shimmer Brick Compact in Bronze (R675) was glo ook die geheim agter haar natuurlike rosige gloed nadat sy aan prinses Charlotte die lewe geskenk het, volgens Daily Mail.Soet geurLemoenbloeisel is 'n spesiale geur vir die hertogin! Sy het blykbaar haar troudag met die bekende Britse parfuumhuis Jo Malone se Orange Blossom Cologne (R1 480 vir 100 ml EDC) gegeur. Sagte en gesonde hareHoewel dit nog nooit bevestig is nie, is Kate na bewering lief vir die Kérastase Nutritive Bain Satin Shampoo (R290, by uitsoeksalonne) om haar lokke sag en gesond te hou, volgens die webtuiste www.whatwouldkatedo.com.Rokerige oëEn die geheim agter haar kenmerkende rokerige oë? Volgens die skinderwebtuiste hellomagazine.com het 'n bron na aan die hertogin al verklap dat Kate graag die gewilde Urban Decay Naked Palette (vanaf Junie beskikbaar in SA) op haar oë gebruik, waarna sy haar voorkoms afrond met Lancôme se Hypnôse Mascara (R390).
Amerika se eerste supermodel – 110 jaar gelede!